Tillaga lögð fyrir formannafund 2013, til kynningar

### 21. grein - Keppnisréttur erlendra sundmanna og íslendinga bústetta erlendis

Á Íslandsmótum í sundi geta íslenskir ríkisborgarar einir orðið Íslandsmeistarar og sett íslensk met. Erlendu sundfólki er heimil keppni í einstaklingsgreinum og boðsundssveitum á Íslandsmótum til verðlauna. Boðsundsveit með erlendan ríkisborgara innanborðs getur aldrei hlotið Íslandsmeistaratitil né sett íslenskt met. Ekki skal setja takmörk á fjölda erlendra ríkisborgara í liðakeppni í sundi, að því tilskyldu að viðkomandi hafi sannanlega búið á Íslandi í 30 daga hið minnsta. Íslenskir ríkisborgarar búsettir erlendis eiga alltaf keppnisrétt á Íslandsmótum. Óski íslenskir ríkisborgarar sem æfa og keppa undir merkjum félaga erlendis eftir að keppa undir merkjum félags á Íslandi gilda reglur SSÍ um félagaskipti. Íslenskir ríkisborgarar sem æfa og keppa undir merkjum félaga erlendis, en hafa aldrei keppt undir merkjum félags á Íslandi skulu uppfylla ákvæði a hluta IX. Kafla laga og reglugerða SSÍ um þátttökurétt erlendra sundmanna eftir því sem við á.

### 22. grein - Forföll, varamenn, vísað frá keppni.

Keppandi sem skráður hefur verið til opinnar keppni og mætir ekki til leiks, án sannanlegra forfalla, skal tilkynntur til sérráðs og/eða héraðssambandsstjórnar, og sæti hann sæta viðurlögum, sektum eða útilokun frá keppni. Mæti keppandi ekki til leiks af þeim orsökum að félag hans hefur skráð hann án vitundar eða samþykkis hans/hennar, skal félagið sæta ábyrgð fyrir. Þátttakendum sem ekki eru viðstaddir þegar yfirdómari eða aðstoðarmenn hans kalla upp nöfn þeirra áður en rásmerki er gefið má neita um að keppa. Á öllum mótum á vegum SSÍ skal sekt fyrir að mæta ekki á ráspall á réttum tíma vera sem svarar 33 EUR fyrir einstaklingsgreinar en sem svarar 65 EUR fyrir boðsundssveitir. Heimilt er að setja inn varamenn fyrir úrskráningar í undanrásum eða þegar keppt er beint til úrslita - í samræmi við reglur FINA. Ávallt er heimilt að skrá úr einstökum greinum innan auglýsts frests.

### 23. grein - Keppni milli karla og kvenna

Á mótum SSÍ má ekki stofna til einstaklingskeppni milli karla og kvenna. Stjórn SSÍ getur veitt undanþágu frá þessari reglu á sérgreindum mótum, ef sótt er um það með amk. tveggja vikna fyrirvara og sérstaklega stendur á. Í boðsundum má blanda kynjum í samræmi við reglur FINA, þannig að tveir jafnmargir af hvoru kyni skipi hverja sveit.

### 24. grein - Þjálfun

Þjálfurum og liðsstjórum er óheimilt að vera í faglegu sambandi við keppanda í sundíþróttum sundi, sundfimi eða dýfingum á meðan viðkomandi grein stendur yfir eða svo og í sambandi við sundknattleik meðan leikur í sundknattleik er í gangi.

### 25. grein - Boðsund

Félögum er heimilt að senda fleiri en eina boðsundssveit til keppni á móti hafi keppnishaldari gert ráð fyrir því í tilkynningu um mót og reglugerð mótsins mælir ekki gegn því. Í þeim tilfellum sem félag sendir fleiri en eina sveit skal merkja sveitir félags A, B, C osfrv. til aðgreiningar. Sé um að ræða stigakeppni félaga skal A sveit félags ávallt vera sú sveit sem keppir til stiga. Geri sveit ógilt í undanrásum eða undanúrslitum á móti er öllum sundmönnum sem skipuðu hina ógildu sveit óheimilt að taka þátt í öðrum boðsundssveitum félags í úrslitum sömu greinar. Á sama hátt er félagi óheimilt að merkja aðrar sveitir félagsins með bókstaf hinnar ógildu sveitar.